Katrin Ventsel

Katrin Ventsel (sündinud 4. veebruaril 1964 Tallinnas) on Eesti ehitusinsener. Katrin Ventsel õppis aastatel 1978.-1981. Tallinna 32. Keskkoolis. Kõrghariduse omandas ta Tallinna Polütehnilises Instituudis tööstus- ja tsiviilehituse erialal, mille lõpetas 1987. aastal. Juba õpingute ajal töötas Katrin Ventsel Projekteerimise Instituudis EKE Projekt tehnikuna, hiljem insenerina. Aastatel 1997.-1998. töötas Katrin Ventsel personalijuhina ettevõttes AS Kolde Projekt ning jätkas aastatel 1998.-1999. Kolde Grupp OÜ juhatuse liikme ning tegevjuhina. Katrin Ventsel on arhitektuuribüroo Pluss asutajaliige ja partner alates büroo loomisest 2002. aastal. Arhitektuuribüroo Pluss OÜ on projekteerinud rohkem kui 1 000 000 ruutmeetrit ühiskondlikke hooneid, kortermaju ja eramuid – nii uusehitisi kui renoveeritavaid ja restaureeritavaid hooneid. Pluss OÜ on esimesi arhitektuuribüroosid Eestis, mille koosseisu kuulub tegevjuhi positsioon ning Katrin Ventsel on Eesti üks esimesi juhte selles ametis. Katrin Ventsel on volitatud ehitusinsener (tase 8). Ta on läbinud täiendkoolitusi ärikorralduses, kaasaegsetes insenerilahenduste ja ehitusjuhtimise meetodites, ehitusprojektide koostamises ning projekteerimise ja ehitamisega seotud seadusandluses. Katrin Ventsel on tuntud erinevate objektide projekteerimise juhina ning arhitektuursete lahenduste loomiseks professionaalsete loovmeeskondade komplekteerijana. Ventsel orienteerub oma töös lõpptulemusele ning peab mahukate arhitektuuriprojektide juures oluliseks partneritevahelise usalduse ja motivatsiooni loomist. Juhina lähtub ta põhimõttest, et arhitekt töötab efektiivselt, kui saab keskenduda loomingule ning tal on toeks toimiv meeskond, samuti et arhitektide bürood juhtides peab arvesse võtma iga arhitekti isiklikku ambitsiooni, et säde ei kustuks. Katrin Ventsel on arhitektuuribüroo Pluss esindajana olnud Eesti Ehituskonsultatsiooniettevõtete Liidu juhatuse liige. Ta on osalenud lektorina Äripäeva 2015. aasta kinnisvarakonverentsil. Alates 2019. aastast on Katrin Ventsel olnud tegev Arhitektuurikeskuse erinevates töörühmades. 2021. aastast kuulub ta Eesti Arhitektide Liidu projekteerimise rahastamise komisjoni töörühma. 2020 ·      Paepargi korterelamud, Tallinn. Projekteerimise juhtimine; ·      Peterburi tee 1a ärihoone, Tallinn. Projekteerimise peatöövõtu juhtimine; 2019                        ·      Alma Tomingase ärihoone Sepise 7, Tallinn. Projekteerimise peatöövõtu juhtimine, projekti järelevalve tegevuse korraldamine; ·      Haljala Kool. Projekteerimise peatöövõtu juhtimine, projekti järelevalve tegevuse korraldamine; ·      Rail Baltica Pärnu reisijate terminali hoone ja ümbritsev ala. Projekteerimise peatöövõtu juhtimine, projekti järelevalve tegevuse korraldamine; 2018                        ·      Äri- ja majutushoone Sepise 8, 10; Valukoja 10, Tallinn. Projekteerimise juhtimine, projekti järelevalve tegevuse korraldamine; ·      Sepapaja 10 multifunktsionaalne ärihoone, Tallinn. Projekteerimise peatöövõtu juhtimine; ·      Selveri Köök, tootmishoone, Taevakivi 7, Tallinn. Projekteerimise peatöövõtu juhtimine; ·      Ehitajate tee 91; Kadaka tee 141; 143 kortermajad, Tallinn. Projekteerimise juhtimine; ·      Aidu veespordikeskus, Aidu küla, Ida-Virumaa. Projekteerimise juhtimine;                                      2017                        ·      Büroohoone Riias, Skanstes Street 25; 27. Projekteerimise peatöövõtu juhtimine;                            ·      Manufaktuuri kortermajad, Kopli - Sitsi Manufaktuuri 14, Tallinn. Projekteerimise juhtimine; 2016                        ·      Äripindadega korterelamu, Pärnu mnt 31; 33 Tallinn. Projekteerimise peatöövõtu juhtimine;                                                                           2015                        ·      Madala 16 parkimistasandiga kortermaja, Tallinn. Projekteerimise peatöövõtu juhtimine järelevalve tegevuse korraldamine; ·      Järvevana 7b büroohoone, Tallinn. Projekteerimise juhtimine; ·      Äripindadega korterelamud Staapli 3, 4, 8, 12 Ümbritseva ala, sh kaid, rannapromenaad, ellingupark, kvartali tänavate projekteerimine. Projekteerimise juhtimine, projekti järelevalve tegevuse korraldamine; ·      Korterelamud, C.R.Jakobsoni 7, Tallinn. Projekteerimise peatöövõtu juhtimine; 2014                        ·      SA Põhja - Eesti Regionaalhaigla  Mustamäe PAT-, C- korpuse ja parkla etapiline rekonstrueerimine, J. Sütiste tee 19, Tallinn. Projekteerimise peatöövõtu juhtimine, projekti järelevalve tegevuse korraldamine;                 ·      Äripindadega korterelamu, Poordi 1, Tallinn. Projekteerimise peatöövõtu juhtimine; 2013                        ·      Stroomi kaubanduskeskus, Madara 5a, Tallinn. Projekteerimise peatöövõtu juhtimine; ·      Panorama City kaubandus- ja meelelahutuskeskus, Tallinn. Projekteerimise peatöövõtu juhtimine; ·      „Ventsel: Ilus maja ei pruugigi kallim olla“, Kristina Traks. Äripäev, 18. veebruar 2015. 1.   "Arhitektuuribüroo Pluss OÜ töötajad". 2.    „Pluss on parem kui miinus“, Äripäev. 14. veebruar 2020. 1.   Arhitektuuribüroo Pluss OÜ